CELEX: 52017PC0549
Language: fi
Date: 2017-09-25 00:00:00
Title: Suositus NEUVOSTON PÄÄTÖS hyväksynnän antamisesta komissiolle Euroopan unionin ja Euroopan atomienergiayhteisön ja niiden jäsenvaltioiden sekä Armenian välisen kokonaisvaltaisen ja laajennetun sopimuksen tekemiseen Euroopan atomienergiayhteisön puolesta

EUROOPAN KOMISSIO
            Bryssel 25.9.2017
            COM(2017) 549 final
            Suositus
            NEUVOSTON PÄÄTÖS
            hyväksynnän antamisesta komissiolle Euroopan unionin ja Euroopan atomienergiayhteisön ja niiden jäsenvaltioiden sekä Armenian välisen kokonaisvaltaisen ja laajennetun sopimuksen tekemiseen Euroopan atomienergiayhteisön puolesta
            
               
         
         
            
               PERUSTELUT
            
            
               1.
                     EHDOTUKSEN TAUSTA
            
            
               Tämä ehdotus liittyy aikomukseen allekirjoittaa ja tehdä Euroopan unionin ja Euroopan atomienergiayhteisön ja niiden jäsenvaltioiden sekä Armenian tasavallan välinen kokonaisvaltainen ja laajennettu kumppanuussopimus, jäljempänä ’sopimus’, ja soveltaa sitä väliaikaisesti. Sen tarkoituksena on mahdollistaa neuvoston antama hyväksyntä sille, että komissio tekee kyseisen sopimuksen Euroopan atomienergiayhteisön (Euratom) puolesta.
            
            
               Koska myös Euratom on osapuolena Euroopan unionin ja sen jäsenvaltioiden sekä Armenian välisessä kokonaisvaltaisessa ja laajennetussa sopimuksessa, komissio esittää neuvostolle erillisen suosituksen siitä, että komissio saisi neuvoston hyväksynnän sopimuksen tekemiseen niiltä osin, jotka kuuluvat Euratomin perustamissopimuksen soveltamisalaan.
            
            
               Menettely, jonka mukaisesti Euratom allekirjoittaa ja tekee kansainvälisiä sopimuksia, poikkeaa EU:hun sovellettavasta menettelystä. Erityisesti Euratomin perustamissopimuksen 101 artiklassa määrätään, että komissio tekee tällaiset sopimukset neuvoston annettua hyväksyntänsä. Sen vuoksi neuvoston on hyväksyttävä sopimuksen allekirjoittamisesta ja tekemisestä kaksi erillistä päätöstä, joista toista sovelletaan EU:hun ja toista Euratomiin.
            
            
               Sopimuksen tekemiseksi Euratomin puolesta komissio suosittelee, että neuvosto antaa hyväksyntänsä Euratomin perustamissopimuksen 101 artiklan toisen kohdan mukaisesti.
            
            
               Kun neuvosto on antanut hyväksyntänsä ja komissio on tehnyt asianmukaisen päätöksen, komissio voi allekirjoittaa ja tehdä sopimuksen Euratomin puolesta.
            
            
               2.
                     EHDOTUKSEN OIKEUDELLINEN SISÄLTÖ
            
            
               Komissio suosittelee, että neuvosto hyväksyy Euratomin perustamissopimuksen 101 artiklan toisen kohdan mukaisesti Euroopan unionin ja Euroopan atomienergiayhteisön ja niiden jäsenvaltioiden sekä Armenian välisen kokonaisvaltaisen ja laajennetun sopimuksen tekemisen niiltä osin, jotka kuuluvat Euratomin toimivaltaan.
            
            
               Liitteenä oleva ehdotus muodostaa yhdessä sopimuksen tekemistä koskevan komission päätöksen kanssa oikeudellisen välineen kokonaisvaltaisen ja laajennetun sopimuksen tekemiseen Euratomin puolesta.
            
            
               Euratomin perustamissopimuksen 102 artiklassa todetaan, että sopimus ei voi tulla Euratomin osalta voimaan ennen kuin jäsenvaltiot ovat ilmoittaneet komissiolle, että sopimusta sovelletaan kunkin jäsenvaltion kansallisen lainsäädännön mukaisesti.
            
            
               Suositus
            
            
               NEUVOSTON PÄÄTÖS
            
            
               hyväksynnän antamisesta komissiolle Euroopan unionin ja Euroopan atomienergiayhteisön ja niiden jäsenvaltioiden sekä Armenian välisen kokonaisvaltaisen ja laajennetun sopimuksen tekemiseen Euroopan atomienergiayhteisön puolesta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
            
            
               ottaa huomioon komission suosituksen,
            
            
               sekä katsoo seuraavaa:
            
            
               (1)Neuvosto teki 29 päivänä syyskuuta 2015 päätöksen, jolla Euroopan komissio ja unionin ulkoasioiden ja turvallisuuspolitiikan korkea edustaja valtuutettiin neuvottelemaan puitesopimus Euroopan unionin ja Armenian välillä.
            
         
         
            
               (2)Sopimusta koskevat neuvottelut aloitettiin 7 päivänä joulukuuta 2015, ja Euroopan unioni ja Armenia parafoivat sopimuksen 21 päivänä maaliskuuta 2017.
            
            
               (3)Komissio ehdottaa neuvostolle, että sopimus olisi allekirjoitettava Euroopan unionin puolesta ja että sitä olisi sovellettava väliaikaisesti sen 385 artiklan mukaisesti siihen saakka, kunnes se tehdään lopullisesti myöhemmin.
            
            
               (4)Sopimuksen soveltamisalaan kuuluu myös Euratomin toimivaltaan kuuluvia asioita sen 42–44 artiklassa.
            
            
               (5)Sopimuksen allekirjoittamiseen ja tekemiseen sovelletaan Euroopan unionista tehdyn sopimuksen ja Euroopan unionin toiminnasta tehdyn sopimuksen soveltamisalaan kuuluvien kysymysten osalta erillistä menettelyä.
            
            
               (6)Sopimus olisi sen vuoksi tehtävä myös Euroopan atomienergiayhteisön puolesta Euratomin perustamissopimuksen soveltamisalaan kuuluvien asioiden osalta.
            
            
               (7)Euratomin perustamissopimuksen 102 artiklan mukaan sopimus ei voi tulla Euroopan atomienergiayhteisön osalta voimaan ennen kuin jäsenvaltiot ovat ilmoittaneet Euroopan komissiolle, että sopimusta sovelletaan kunkin jäsenvaltion kansallisen lainsäädännön mukaisesti.
            
            
               (8)Euroopan komissiolle olisi annettava hyväksyntä sopimuksen tekemiseen Euroopan atomienergiayhteisön puolesta,
            
            
               ON HYVÄKSYNYT TÄMÄN PÄÄTÖKSEN:
            
            
               1 artikla
            
            
               Annetaan Euroopan komissiolle hyväksyntä Euroopan unionin ja Euroopan atomienergiayhteisön ja niiden jäsenvaltioiden sekä Armenian välisen kokonaisvaltaisen ja laajennetun sopimuksen tekemiseen Euroopan atomienergiayhteisön puolesta, sen väliaikainen soveltaminen mukaan luettuna.
            
            
               2 artikla
            
            
               Tämä päätös tulee voimaan sitä päivää seuraavana päivänä, jona se hyväksytään.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja